ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 775 

4 Οκτωβρίου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αύξηση των γραφικών εξόδων της Πρεσβείας της Ελ¬ 


λάδας στις Βρυξέλλες. 1 

Αύξηση των γραφικών εξόδων της Πρεσβείας της Ελ¬ 
λάδας στο Μεξικό. 2 

Παραχώρηση έκτασης 3206,24 τ.μ. στη περιοχή Φλοί¬ 
σβου Παλαιού Φαλήρου στο Πολεμικό Ναυτικό 
(Π.Ν.). 3 

Απαλλαγή της Ε.Β.Ο. Α.Ε. από την υποχρέωση προ¬ 
σκόμισης αποδεικτικού ενημερότητας για χρέη της 
προς το Δημόσιο. 4 

Προσθήκη περιπτώσεως στ' στην παρ. 7 της 58403/ 
38346/3.6.86 απόφασης Υπουργού Οικονομι¬ 
κών. 5 

Παράταση προθεσμιών υποβολής δηλώσεων και κατα¬ 
βολής βεβαιωμένων χρεών στη ΔΟΥ Αγίου Κηρύ- 
κου. 6 


Τροποποίηση και συμπλήρωση της απόφασης του 
Υπουργού Οικονομικών 2033141/ 6265/ 0025/ 
28.6.1993 με την οποία παρασχέθηκε η εγγύηση 
του Δημοσίου για τη ρύθμιση οφειλών προς τις Τρά¬ 
πεζες των επιχειρήσεων γουνοποιίας και εκτροφής 
γουνοφόρων ζώων που έχουν την έδρα τους στους 
Νομούς Καστοριάς, Φλώρινας, Κοζάνης και Γρεβε- 


νών. 7 

Καθορισμός ανώτατου ορίου έκδοσης εγγυητικών επι¬ 
στολών της Δωρικής Τράπεζας . 8 

Έγκριση της αριθ. 80/13.7.93 απόφαση του Διοικητι¬ 
κού Συμβουλίου του Οργ. Ε.Λ.Γ.Α. 9 

Σύσταση αμιγούς δημοτικής επιχείρησης με την επω¬ 
νυμία «Δημοτική Πολιτιστική επιχείρηση Αγίας Πα¬ 
ρασκευής» & με το διακριτικό τίτλο ΔΗ.Π.Ε.Α.Π. Δή¬ 
μου Αγίας Παρασκευής Αττικής.10 

Τροποποίηση της συστατικής πράξης του Νομικού 
Προσώπου του δήμου Σερρών «48η Σχολική Επι¬ 
τροπή 4ου Γυμνασίου - 4ου Λυκείου».11 

Μεταφορά έδρας του Αναπτυξιακού Συνδέσμου της 
2ης Γεωγραφικής ενότητας Ν. Σερρών με την επω¬ 
νυμία «ΡΟΥΠΕΛ».12 


Ανάκληση άδειας ίδρυσης και λειτουργίας Ερασιτεχνι¬ 
κής Σχολής Χορού Σινάνη - Πολίτη Ευγενίας.13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΣΤ1/Μ/ΦΌ87/ΑΣ7905 (1) 

Αύξηση των γραφικών εξόδων της Πρεσβείας της Ελλά¬ 
δας στις Βρυξέλλες. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 142 παρ. 1 του Ν. 419/76. 

2. Την όμοια Κοινή Υπουργική Απόφαση Φ087-175/ 

16.5.91. . , · 

3. Την υπ' αριθ. Π010/202/ΑΣ.57/3.4.93 (ΦΕΚ 308/ 
Β73.5.93) απόφαση μεταβιβάσεως αρμοδιοτήτων, του 
Πρωθυπουργού στην Υφυπουργό Οικονομικών. 

4. Την υπ’ αριθ. Υ2009/20.5.93 (ΦΕΚ 356/Β/21.5.93) 
Απόφαση μεταβιβάσεως αρμοδιοτήτων του Πρωθυπουρ¬ 
γού και Υπουργού Οικονομικών στον Υφυπουργό. 

5. Το υπ’ αριθ. Φ.6429/455/ΑΣ.272/31.8.93 αίτημα 
της Πρεσβείας Βρυξελλών, αποφασίζουμε: 

Αυξάνουμε από 1ης Σεπτεμβρίου 1993 τα γραφικά 
κ.λπ. έξοδα της Πρεσβείας μας στις Βρυξέλλες από Δολλ. 
ΗΠΑ 1.400 σε Δολλ. ΗΠΑ 2.000 μηνιαίως. 

Από τις διατάξεις της Αποφάσεως αυτής προκαλείται 
δαπάνη σε βάρος του Κρατικού Προϋπολογισμού ύψους 
960.000 δρχ. για το τρέχον οικονομικό έτος και 
2.900.000 δρχ. περίπου για καθένα από τα επόμενα οικο¬ 
νομικά έτη. 

Για το έτος 1993 η δαπάνη θα καλυφθεί με μεταφορά 
πιστώσεως από τον ΚΑΕ 5299 φορέα 110. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 1993 

οι ΥΦΥΠΟΥΡΓΟΙ 

ΕΞΩΤΕΡΙΚΟΝ ΟΙΚΟΝΟΜΙΚΟΝ 

Β. ΤΣΟΥΔΕΡΟΥ ΚΩΝ/ΝΟΣ ΓΙΑΤΡΑΚΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΣΤ 1 /Φ.087/13/ΑΣ8298 (2) 

Αύξηση των γραφικών εξόδων της Πρεσβείας της Ελλά¬ 
δας στο Μεξικό. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 142 παρ. 1 του Ν. 419/76. 

2. Την όμοια Κοινή Υπουργική Απόφαση Φ087-175/ 
16.5.91, όπως αυτή τροποποιήθηκε. 

3. Την υπ’ αριθ. Π010/202/ΑΣ.57/30.4.93 Κοινή Από¬ 
φαση του Πρωθυπουργού και του Υπουργού Εξωτερικών, 
περί ανάθεσης αρμοδιοτήτων στην Υφυπουργό Εξωτερι¬ 
κών. 

4. Την υπ’ αριθ. Υ2009/20.5.93 Κοινή Απόφαση του 
Πρωθυπουργού και του Υπουργού Οικονομικών «Περί 
αναθέσεως αρμοδιοτήτων στους Υφυπουργούς Οικονομι¬ 
κών». 

5. Το υπ’ αριθ. 0831/1/ΑΣ 127/15.2.93 αίτημα της 
Πρεσβείας της Ελλάδος στο Μεξικό αποφασίζουμε: 

Αυξάνουμε από 1ης Οκτωβρίου 1993, τα γραφικά 
έξοδα της Πρεσβείας της Ελλάδος στο Μεξικό, από Δολλ. 
ΗΠΑ 1.500 σε Δολλ. ΗΠΑ 1.850 τον μήνα. 

Από τις διατάξεις της παρούσης Απόφασης, προκαλεί- 
ται δαπάνη εις βάρος του κρατικού προϋπολογισμού, που 
ανέρχεται, για το τρέχον οικονομικό έτος, σε Δρχ. 
300.000 περίπου και για κάθε επόμενο οικονομικό έτος 
σε δρχ. 1.000.000 περίπου. Για το τρέχον οικονομικό 
έτος, η σχετική δαπάνη θα καλυφθεί, από τα περιθώρια 
των πιστώσεων του Κ.Α.Ε. 1114 του Φορέα 210. 

Η απόφασή αυτή να δημοσιευθεί στην Εφημερίδα της 
Κυβερνήσεως. -■ 

Αθήνα, 20 Σεπτεμβρίου 1993 

ΟΙ ΥΦΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

Β. ΤΣΟΥΔΕΡΟΥ ΚΩΝ/ΝΟΣ ΓΙΑΤΡΑΚΟΣ 

- ^ - 

Αριθ. 505886/399 (3) 

Παραχώρηση έκτασης 3206,24 τ.μ. στη περιοχή Φλοί¬ 
σβου Παλαιού Φαλήρου στο Πολεμικό Ναυτικό (Π.Ν.). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ, ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 1624/51 όπως τροποποποιήθηκε και ισχύει σή¬ 
μερα. 

2. Τον Α.Ν. 1565/50 περί ΕΟΤ όπως ισχύει σήμερα. 

3. Τις διατάξεις του Ν.Δ. 4109/60 και 201/74. 

4. Τις διατάξεις του άρθρου 230 του Δημοτικού και Κοι¬ 
νοτικού Κώδικα (Π.Δ. 76/85). 

5. Το υπ’ αριθ. 900/134/92/16.9.92 έγγραφο ΓΕΝ. 

6. Το υπ’ αριθ. 249/31.8.93 ΥΣ Δ/νσης Γ'. 

7. Το Π.Δ. 417/91 (ΦΕΚ 153/Α/11.10.91) περί κατάρ¬ 
γησης του Υπουργείου Τουρισμού και μεταφοράς των αρ¬ 
μοδιοτήτων και του προσωπικού του στο Υπουργείο Εθνι¬ 
κής Οικονομίας. 

8. Την κοινή απόφαση αριθ. Υ.2009/20.5.1993 του 
Πρωθυπουργού και Υπουργού Οικονομικών «περί αναθέ¬ 
σεως αρμοδιοτήτων του Υπουργού Οικονομικών στον 
Υφυπουργό Οικονομικών (ΦΕΚ 365/Β/21.5.93). 


9. Την Υ. 1935/3.12.92 (ΦΕΚ 926/Β/9.12.92) από¬ 
φαση του Πρωθυπουργού και του Υπουργού Εθνικής Οι¬ 
κονομίας. 

10. Την υπ’ αριθ. 758/30/1.9.93 απόφαση Διοικητικού 
Συμβουλίου ΕΟΤ. 

11. Τ6 άρθρο 27 του Ν. 2081/92. 

12. Το γεγονός ότι ουδεμία επιπλέον δαπάνη θα βαρύ¬ 
νει τον προϋπολογισμό του ΕΟΤ, αποφασίζουμε: 

1. Εγκρίνουμε τη παραχώρηση από τον ΕΟΤ στο Γενικό 
Επιτελείο Ναυτικού (ΓΕΝ) της χρήσης έκτασης 3206,24 
τ.μ. που βρίσκεται στη περιοχή Φλοίσβου Παλαιού Φαλή¬ 
ρου όπως αποτυπώνεται στο με αριθ. 1066/45/46195/ 
2.8.93 τοπογραφικό διάγραμμα του ΕΟΤ με στοιχεία 
ΚΛΜξνμλκιθηζεδγΒΚ η οποία είναι ΤΔΚ (με το από 
2.9.1986 Π.Δ/μα (ΦΕΚ 835/16.9.86 τ.Γ'.) και η διοίκηση 
και διαχείριση έχει ανατεθεί στον ΕΟΤ, για 30 χρόνια με 
τους ακολούθους όρους: 

α. Η παραχώρηση θα γίνει για τριάντα (30 χρόνια) και χω¬ 
ρίς αντάλλαγμα. 

β. Η έκταση παραχωρείται για κάλυψη αναγκών του Αλ¬ 
σους Ελληνικής Ναυτικής παράδοσης όπως αυτές προέ- 
κυψαν από την αρχιτεκτονική μελέτη η οποία εκπονήθηκε 
με βάση το χώρο που είχε σχεδιαστεί και αποτυπωθεί η 
μελέτη - πρόταση που εξεπόνησε ο Οργανισμός της Αθή¬ 
νας το θέρος του 1989 για την οργάνωση του ευρύτερου 
χώρου του Φαληρικού Δέλτα. 

γ. Το Π.Ν. θα αναλάβει την υποχρέωση να τηρεί από¬ 
λυτη καθαριότητα στην παραχωρούμενη έκταση και να συ¬ 
ντηρεί το πράσινο σε όλη τη διάρκεια της παραχώρη¬ 
σης. 

δ. Το Π.Ν. υποχρεούται να φροντίζει καθ’ όλη τη διάρ¬ 
κεια της παραχώρησης για την διατήρηση της κατοχής του 
παραχωρούμενου χώρου και να αποκρούει κάθε καταπά¬ 
τηση αυτού με όλες τις αγωγές του ΕΟΤ έχοντας ευθύνη 
απέναντι στον ΕΟΤ για κάθε έστω και από ελαφρά αμέλεια 
βλάβη μείωση ή απώλεια δικαιωμάτων. 

Επίσης οφείλει να γνωστοποιεί με έγγραφο στον ΕΟΤ 
για κάθε προσβολή δικαιωμάτων και κάθε σχετική δίκη 
στην οποία δικαιούται ο ΕΟΤ να παρέμβει. 

ε. Απαγορεύεται η περαιτέρω παραχώρηση της πιο 
πάνω έκτασης από το Π.Ν. σε οποιονδήποτε με οποιαδή¬ 
ποτε μορφή. 

στ. Επισημαίνεται ότι η προς παραχώρηση από τον ΕΟΤ 
έκταση αφορά αποκλειστικά και μόνο τη χρήση από το 
Π.Ν. της έκτασης που περικλείεται με τα στοιχεία 
ΚΛΜξνμλκιθηζεδγΒΚ στο υπ’ αριθ. 1066/45/46195/ 
2.8.93 Τοπογρ. διάγραμμα ΕΟΤ. 

ζ. Κάθε παράβαση οποιοσδήποτε όρου της συναφθησο- 
μένης σύμβασης θα έχει σαν αποτέλεσμα τη λύση του 
χρησιδανείου και την υποχέωση του Π.Ν. για άμεση από¬ 
δοση της παραχωρούμενης έκτασης στον ΕΟΤ. 

2. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Σεπτεμβρίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΑΜΥΝΑΣ ΕΘΝ. ΟΙΚΟΝΟΜΙΑΣ 

I. ΒΑΡΒΙΤΣΙΩΤΗΣ θ. ΚΑΣΣΙΜΗΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

Π. ΔΟΥΚΑΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 1121801/8132-11/0016 (4) 

Απαλλαγή της Ε.Β.Ο. Α.Ε. από την υποχρέωση προσκόμι¬ 
σης αποδεικτικού ενημερότητας για χρέη της προς το 

Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/90 (ΦΕΚ 43 
Α' 90), σύμφωνα με τις οποίες παρέχεται εξουσιοδότηση 
στον Υπουργό των Οικονομικών να επιβάλλει, με αποφά¬ 
σεις του, περιορισμούς ή απαγορεύσεις κατά των οφειλε¬ 
τών του Δημοσίου, που ανάγονται στις συναλλαγές τους ή 
στις πράξεις τους. 

2. Την απόφασή μας αριθ. 2048300/19.7.90 (ΦΕΚ 508 
Β’ 90) «Περί αποδεικτικού ενημερότητας για χρέη προς το 
Δημόσιο», όπως ισχύει σήμερα. 

3. Το αριθ. 1252/ΚΜ/ακ/ΠΟ/29.7.93 έγγραφο της Ελ¬ 
ληνικής Βιομηχανίας Όπλων Α.Ε., με.το οποίο ζητείται η 
απαλλαγή της από την υποχρέωση προσκόμισης αποδει¬ 
κτικού ενημερότητας για τα χρέη της προς το Δημόσιο για 
κάθε χρήση. 

4. Το από 22.9.93 Υπηρεσιακό Σημείωμα, αποφασί¬ 
ζουμε: 

Απαλλάσσουμε μέχρι 31.12.93 την Ελληνική Βιομηχα¬ 
νία Όπλων Α.Ε. (ΕΒΟ Α.Ε.) από την υποχρέωση προσκό¬ 
μισης αποδεικτικού ενημερότητας για τα χρέη της προς το 
Δημόσιο για κάθε χρήση. 

Η απόφαση αυτή, που δεν προκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 22 Σεπτεμβρίου 1993 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 
-♦- 

Αριθ. 1121175/8131-17/0016 (5) 

Προσθήκη περιπτώσεως στ' στην παρ. 7 της 58403/ 

38346/3.6.86 απόφασης Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του Ν. 395/1976 «Περί απαγορεύσεως 
εξόδου από τη Χώρα Ελλήνων υπηκόων, για τα χρέη τους 
προς το Δημόσιο» καθώς και τις διατάξεις του άρθρου 27 
του Ν. 1882/1990 «Περί απαγορεύσεως εξόδου από τη 
Χώρα εκπροσώπων νομικών προσώπων» με τις οποίες 
εξουσιοδοτείται ο Υπουργός Οικονομικών να καθορίζει με 
αποφάσεις του, που δημοσιεύονται στην Εφημερίδα της 
Κυβερνήσεως, τις αναγκαίες λεπτομέρειες για την εφαρ¬ 
μογή των διατάξεων αυτών (όπως οι προϋποθέσεις άρσης 
του κ.λπ.). 

β. Τις κατ’ εξουσιοδότηση των παραπάνω νόμων εκδο- 
θείσες αποφάσεις αριθμ. 58403/38346/3.6.86 (ΦΕΚ 
527/1987 τ.Β') και αριθμ. 2036208/5243-17/31.5.1990 
(ΦΕΚ 385/1990 τ.Β'.) με τις οποίες καθορίστηκαν οι ανα¬ 
γκαίες λεπτομέρειες εφαρμογής των ως άνω διατά¬ 
ξεων. 

γ. Το γεγονός ότι με τις διατάξεις του άρθρου Ζ2 του Ν. 
2166/93 (ΦΕΚ 137 Α724.8.93) παρέχεται η δυνατότητα 
στους οφειλέτες να διακανονίσουν για εξόφληση τις από 


κάθε αιτία βεβαιωμένες και ληξιπρόθεσμες οφειλές τους 
προς το Δημόσιο. 

δ. Το γεγονός ότι για ορισμένους οφειλέτες του Δημο¬ 
σίου, έχει ληφθεί, σε βάρος τους, το μέτρο της απαγόρευ¬ 
σης εξόδου από τη Χώρα και ενώ έχουν διακανονίσει τις 
οφειλές τους, σύμφωνα με τις παραπάνω διατάξεις και εί¬ 
ναι συνεπείς στο διακανονισμό αυτό, δεν δύνανται να 
εξέλθουν από τη Χώρα παρά το ότι έχουν σοβαρούς λό¬ 
γους αναχώρησης στο εξωτερικό. 

Το γεγονός ότι στην περίπτωση που οι ίδιοι οφειλέτες 
έχουν ρυθμίσει τις οφειλές τους προς το ΙΚΑ, σύμφωνα με 
τις διατάξεις της παραγράφου 16 του ίδιου άρθρου, τους 
χορηγείται άρση απαγόρευσης εξόδου από τη Χώρα και 
πρέπει να υπάρξει ενιαία αντιμετώπιση και για τα χρέη 
προς το Δημόσιο. 

στ. Την κοινή απόφαση Υ 2009/20.5.93 του Πρωθυ¬ 
πουργού και του Υπουργού Οικονομικών (ΦΕΚ 525 Β' 93) 
με την οποία εκχωρούνται αρμοδιότητες στους Υφυπουρ¬ 
γούς Οικονομικών, αποφασίζουμε: 

1. Στην παράγραφο 7 της απόφασής μας αριθμ. 58403/ 
38346/3.6.86 (ΦΕΚ 527/Β786) προστίθεται περίπτωση 
στ' που έχει ώς εξής: 

«στ) Εάν ο οφειλέτης έχει διακανονίσει προς εξόφληση 
τα χρέη του, σύμφωνα με τις διατάξεις των παραγράφων 
1, 2, 3 και 4 του άρθρου 22 του Ν. 2166/93 (ΦΕΚ 137 Α' 
24.8.93), είναι συνεπής στο διακανονισμό αυτό, και δεν 
υφίστανται άλλες οφειλές του προς το Δημόσιο. 

Η άρση της απαγόρευσης γίνεται μετά από αίτηση του 
οφειλέτη προς το όργανο που την είχε ζητήσει, λαμβάνε- 
ται δε εκ νέου εάν ο οφειλέτης απωλέσει-το δικαίωμα του 
διακανονισμού λόγω μη πληρωμής δόσεων αυτού και δεν 
μπορεί να ζητηθεί άρση για δεύτερη φορά ανεξάρτητα του 
αν ο οφειλέτης συμμορφωθεί σε νεότερο διακανονισμό 
που τυχόν του χορηγηθεί». 

2. Η περίπτωση αυτή προστίθεται και στην παράγραφο 
5 της. απόφασής μας 2036208/5243-17/0016 (ΦΕΚ 
385/Β790) με αριθμό περίπτωσης Ζ': 

3. Η απόφαση αυτή που δεν δημιουργεί δαπάνη στον 
Κρατικό Προϋπολογισμό να δημοσιευθεί στην Εφημερίδα 
της Κυβερνήσεως και ισχύει από την πρώτη του επόμενου 
μήνά από τη δημοσίευσή της. 

Αθήνα, 21 Σεπτεμβρίου 1993 

---- Ο ΥΦΥΠΟΥΡΓΟΣ 

ΜΙΧ. ΓΑΛΕΝΙΑΝΟΣ 

-φ- 

Αριθ. 1112009/7479-20/0016 (6) 

Παράταση προθεσμιών υποβολής δηλώσεων και καταβο¬ 
λής βεβαιωμένων χρεών στη ΔΟΥ Αγίου Κηρύκου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τη διάταξη της παραγράφου 5 του άρθρου 22 του Ν. 
2020/1992 (ΦΕΚ 84Α' 92) με την οποία παρέχεται εξου¬ 
σιοδότηση στον Υπουργό Οικονομικών να παρατείνει, με 
απόφαση, τις προθεσμίες που ορίζονται από τις κείμενες 
φορολογικές διατάξεις για υποβολή φορολογικών δηλώ¬ 
σεων, σε εξαιρετικές περιπτώσεις. 

2) Τη διάταξη του άρθρου 8 του Ν. 1284/1982 (ΦΕΚ 
114Α' 82) με την οποία εξουσιοδοτείται ο Υπουργός Οικο¬ 
νομικών να παρατείνει με αποφάσεις του, τις προθεσμίες 


) 

καταβολής των βεβαιωμένων χρεών προς το Δημόσιο. 

3) Το γεγονός ότι από 3/8 - 27.8.93 η ΔΟΥ Αγίου Κηρύ- 
κου τελούσε υπό κατάληψη από κατοίκους του Δήμου 
Αγίου Κηρύκου Ικαρίας. 

4) Την κοινή απόφαση Υ. 2009/20.5.93 του Πρωθυ¬ 
πουργού και του Υπουργού Οικονομικών (ΦΕΚ 525/Β7 
93) με την οποία εκχωρούνται αρμοδιότητες στους Υφυ¬ 
πουργούς Οικονομικών, αποφασίζουμε: 

Παρατείνουμε μέχρι 30.9.1993 τις προθεσμίες υποβο¬ 
λής δηλώσεων και καταβολής βεβαιωμένων χρεών στη 
ΔΟΥ Αγίου Κηρύκου που έληγαν από 3 Αυγούστου 1993 
έως 31 Αυγούστου 1993. 

Η απόφαση αυτή, που δεν δημιουργεί δαπάνη στον 
Κρατικό Προϋπολογισμό να δημοσιευθεί στην Εφημερίδα 
της Κυβερνήσεως. 

Αθήνα, 21 Σεπτεμβρίου 1993 

Ο ΥΦΥΠΟΥΡΓΟΣ 

ΜΙΧ. ΓΑΛΕΝΙΑΝΟΣ 

-4- 

Αριθ. 2058874/11027/0025 (7) 

Τροποποίηση και συμπλήρωση της απόφασης του Υπουρ¬ 
γού Οικονομικών 2033141/6265/0025/28.6.1993 με 
την οποία παρασχέθηκε η εγγύηση του Δημοσίου για τη 
ρύθμιση οφειλών προς τις Τράπεζες των επιχειρήσεων 
γουνοποιίας και εκτροφής γουνοφόρων ζώων που 
έχουν την έδρα τους στους Νομούς Καστοριάς, Φλώρι¬ 
νας, Κοζάνης και Γρεβενών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις του Α.Ν. 747/1945 και 9/1967 σε συν¬ 
δυασμό με τις διατάξεις του Ν. 1266/82. 

2. Την κοινή απόφαση Υπουργών Εθνικής Οικονομίας 
και Οικονομικών αριθμ. 46111 /Β691 /21.5.93 όπως τρο¬ 
ποποιήθηκε και συμπληρώθηκε με τις όμοιές της αριθμ. 
66218/Β1384/14.9.93 και 68009/Β1436/23.9.93. 

3. Την απόφασή μας αριθμ. 2033141/6265/0025/ 
28.6.1993 με την οποία παρασχέθηκε η εγγύηση του Ελ¬ 
ληνικού Δημοσίου για τη ρύθμιση σύμφωνα με τα οριζό¬ 
μενα στην ΚΥΑ 46111/Β691/21.5.93 οφειλών προς τις 
Τράπεζες των επιχειρήσεων γουνοποιίας και εκτροφής 
γουνοφόρων ζώων που έχουν την έδρα τους στους Νο¬ 
μούς Καστοριάς, Φλώρινας, Κοζάνης και Γρεβενών. 

4. Την αριθμ. Υ 2009/20.5.1993 Κοινή απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών», αποφασίζουμε: 

Εγκρίνουμε ότι: 

1. Η εγγύηση του Ελληνικού Δημοσίου που παρασχέ¬ 
θηκε με την απόφασή μας αριθμ. 2033141/6265/0025/ 
28.6.1993 προς τις Τράπεζες για τη ρύθμιση, σύμφωνα με 
την κοινή απόφαση Υπουργών Εθνικής Οικονομίας και Οι¬ 
κονομικών αριθμ. 46111/Β691/21.5.93, των προς αυτές 
υφισταμένων μέχρι 31.12.1992 ληξιπροθέσμων και μη 
οφειλών των βιομηχανικών και βιοτεχνικών επιχειρήσεων 
γουνοποιίας και εκτροφής γουνοφόρων ζώων που έχουν 
την έδρα τους στους Νομούς Καστοριάς, Φλώρινας, Κοζά¬ 
νης και Γ ρεβενών, από πάσης φύσεως δάνεια σε δρχ. ή σε 
συν/γμα και από καταπτώσεις εγγυητικών επιστολών σε 
δρχ. ή σε συν/γμα, να ισχύσει και να καλύψει τις οφειλές 


που θα προκύψουν από τη ρύθμιση που θα γίνει σύμφωνα 
και με τα οριζόμενα στις νέες κοινές αποφάσεις Υπουρ¬ 
γών Εθνικής Οικονομίας και Οικονομικών αριθμ. 66218/ 
Β1384/14.9.1993 και 68009/Β. 1436/23.9.93. 

2. Η εγγύηση αυτή ισχύει υπέρ των ανωτέρω επιχειρή¬ 
σεων, χωρίς να διατηρείται από το Δημόσιο το δικαίωμα 
προβολής της ένστασης της διζήσεως και καλύπτει εξ 
ολοκλήρου το σύνολο των οφειλών κατά κεφάλαιο, τό¬ 
κους και συναφή έξοδα όπως αυτές θα έχουν διαμορφω¬ 
θεί μέχρι και την παρέλευση τριών μηνών από την κήρυξη 
του δανείου που προκύπτει από τη ρύθμιση, ως ληξιπρό¬ 
θεσμου και απαιτητού. 

3. Κατά τα λοιπά ισχύει η κατά τα ανωτέρω απόφασή 
μας. 

Από τις διατάξεις αυτής της απόφασης προκαλείται δα¬ 
πάνη σε βάρος του κρατικού προϋπολογισμού το ύψος της 
οποίας δεν μπορεί να προσδιοριστεί. 

Η απόφασή μας αυτή ανατρέχει στην ημερομηνία 
ισχύος της αριθμ. 2033141/6265/0025/28.6.1993 
όμοιάς της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 1993 

ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 2057734/10814/0025 (8) 

Καθορισμός ανώτατου ορίου έκδοσης εγγυητικών επιστο¬ 
λών της Δωρικής Τράπεζας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 «Οργανισμός του Υπουργείου Οι¬ 
κονομικών». 

2. Τις αποφάσεις μας α) 166915/2570/17.11.77 με 
την οποία καθορίζονται οι όροι και οι προϋποθέσεις βάσει 
των οποίων παρέχονται από τις Τράπεζες που λειτουρ¬ 
γούν στην Ελλάδα εγγυήσεις στο Δημόσιο και τα Ν.Π.Δ.Δ. 
για εκτέλεση έργων προμήθειες κ.τ.λ. β) 2003180/879/ 
30.4.92 «Αύξηση ορίου έκδοσης εγγυητικών επιστολών 
από την «Δωρική Τράπεζα». 

3. Την από 13 Σεπτεμβρίου 1993 επιστολή της «Δωρι¬ 
κής Τράπεζας» με την οποία ζητείται η αύξηση του ανωτά- 
του ορίου έκδοσης των εγγυητικών επιστολών της. 

4. Την δραστηριότητα της Τράπεζας όπως εμφανίζεται 
σήμερα. 

5. Την αριθ. 1048293/800/006/Δ/24.5.91 απόφαση 
του Υπουργού Οικονομικών για μεταβίβαση αρμοδιοτή¬ 
των, αποφασίζουμε: 

Καθορίζουμε το ανώτατο όριο έκδοσης των εγγυητικών 
επιστολών της Δωρικής Τράπεζας στο ποσό των δρχ. 
τριών δισεκατομμυρίων (3.000.000.000) με τους όρους 
και τις προϋποθέσεις βάσει των οποίων παρέχονται από 
τις Τράπεζες που λειτουργούν στην Ελλάδα, εγγυήσεις 
στο Δημόσιο και τα Ν.Π.Δ.Δ. για εκτέλεση έργων, προμή¬ 
θειες κ.τ.λ. (άνω απόφασή μας 166915/ 2570/ 
17.11.77. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 1993 

Με εντολή Υπουργού 
Ο Γενικός Διευθυντής 
ΒΑΣ. ΡΙΖΑΣ 

-4- 

Αριθ. 24244 (9) 

Έγκριση της αριθ. 80/13.7.93 απόφαση του Διοικητικού 
Συμβουλίου του Οργ. Ε.Λ.Γ.Α. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά όργανα (Φ.Ε.Κ. 137/Α/85). 

2. Τις διατάξεις του άρθρου 17 παρ. 3 του Ν. 1790/88 
«Οργάνωση και λειτουργία Οργανισμού ΕΛΓΑ κ.λπ. (ΦΕΚ 
134/Α/88). 

3. Τις διατάξεις του άρθρου 13 του Ν. 1797/88 «Προμή¬ 
θειες του δημοσίου τομέα και ρυθμίσεις συναφών θεμά¬ 
των» καθώς και του άρθρου 45 του Π.Δ. 173/90 «Κανονι¬ 
σμός προμηθειών του δημοσίου (Κ.Π.Δ.). 

4. Την αριθ. 80/13.7.93 απόφαση του Δ.Σ. του ΕΛΓΑ με 
την οποία εγκρίνεται η μίσθωση ενός (1) συστήματος χα¬ 
λαζικής προστασίας των καλλιεργειών για τα έτη 1994 - 
1995 και η προμήθεια ιωδιούχου αργύρου, υλικών σποράς 
ραδιοβολήσεων και μετεωρολογικού και ηλεκτρονικού 
εξοπλισμού και. 

5. Το αριθ. 52/9.7.93 εισηγητικό σημείωμα του ΕΛΓΑ 
προς το Δ.Σ. αποφασίζουμε: 

Εγκρίνουμε την αριθ. 80/13.7.93 απόφαση του Δ.Σ. του 
Οργανισμού Ελληνικών Γεωργικών Ασφαλίσεων, η οποία 
έχει ως εξής: 

«Απόφαση αριθμ: 80/13.7.93 
ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΛ.Γ.Α. 

Αφού έλαβε υπόψη: 

1. Τις διατάξεις του Ν. 1790/88 περί «Οργάνωσης και 
Λειτουργίας Οργανισμού Ελληνικών Γεωργικών Ασφαλί¬ 
σεων και άλλες διατάξεις». 

2. Τις διατάξεις του Ν. 1797/88 (ΦΕΚ 164/Α/88), 
«Προμήθειες του Δημόσιου Τομέα και ρυθμίσεις συναφών 
θεμάτων». 

3. Τις διατάξεις του Π.Δ. 173/90 (ΦΕΚ 62/Α/90) «Κα¬ 
νονισμός Προμηθειών του Δημοσίου». 

4. Την απόφαση αριθμ. 41/8.4.93 του Δ.Σ. του ΕΛ.Γ.Α. 

5. Το Εισηγητικό Σημείωμα αριθμ. 52/9.7.93 του Κλά¬ 
δου Δ' Ενεργητικής Προστασίας των καλλιεργειών του 
ΕΛ.Γ.Α. 

6. Την προφορική εισήγηση του Προέδρου και τις γνώ¬ 
μες των μελών του αποφασίζει: 

1. Εγκρίνει: 

Την προκήρυξη τακτικού, ανοικτού, διεθνή διαγωνισμού 
με κριτήρια κατακύρωσης τη συμφερότερη προσφορά σε 
δραχμές για την: 

α. Προμήθεια (μίσθωση) ενός (1) συστήματος χαλαζικής 
προστασίας. Η διάρκεια της μίσθωσης θα καλύψει δύο (2) 
περιόδους χαλαζικής προστασίας (1994 - 95) και η σχε¬ 
τική δαπάνη προϋπολογίζεται να ανέλθει στο ποσόν του 
ενός δισεκατομμυρίου, τετρακοσίων εκατομμυρίων 
(1.400.000.000) δραχμών και για τις δύο (2) χαλαζικές πε¬ 


ριόδους, πλέον των εισαγωγικών δασμών και του Φ.Π.Α., 
καθώς και των καυσίμων για την κίνηση των αεροσκα¬ 
φών. 

β. Προμήθεια (αγορά) Ιωδιούχου Αργύρου σε συσκευα- 
σία. Η προμήθεια θα περιλαμβάνει τριακόσια (300) χιλιό¬ 
γραμμα χημικές ουσίες Ιωδιούχου Αργύρου σε συσκευα- 
σία των είκοσι (20) γραμμαρίων και εκατό (100) χιλιό¬ 
γραμμα χημικές ουσίες Ιωδιούχου Αργύρου σε συσκευα- 
σία των εβδομήντα (70) γραμμαρίων με την υποχρέωση 
του προμηθευτή στον οποίο θα κατακυρωθεί η προμήθεια 
να προσκομίζει στον ΕΛ.Γ.Α., σε συμπεφωνημένες τιμές, 
οποιαδήποτε επί πλέον ποσότητα Ιωδιούχου Αργύρου 
ήθελε ζητηθεί κατά τη διάρκεια των χαλαζικών περιόδων 
1994 - 95 για την κάλυψη απρόβλεπτων αναγκών του 
αντιχαλαζικού προγράμματος του ΕΛ.Γ.Α. 

Η σχετική δαπάνη προϋπολογίζεται να ανέλθει στο πο¬ 
σόν των εκατόν είκοσι εκατομμυρίων (120.000.000) 
δραχμών, πλέον των εισαγωγικών δασμών και του Φ.Π.Α. 

γ. Προμήθεια (αγορά) υλικών ραδιοβόλησης. Η προμή¬ 
θεια θα περιλαμβάνει τριακόσιες ογδόντα (380) ραδιοβο¬ 
λίδες τριακόσιες ογδόντα (380) αερόσφαιρες ραδιοβολί¬ 
σεων των 350 γραμμαρίων και τριακόσια ογδόντα (380), 
αλεξίπτωτα ραδιοβολίσεων. Η σχετική δαπάνη προϋπολο¬ 
γίζεται να ανέλθει στο ποσόν των δέκα τεσσάρων εκατομ¬ 
μυρίων (14.000.000) δραχμών, πλέον του Φ.Π.Α. 

δ. Προμήθεια (μίσθωση) και αγορά με την λήξη του χρό¬ 
νου της μίσθωσης, μετεωρολογικού και ηλεκτρονικού 
εξοπλισμού που περιλαμβάνει: 

I. Δορυφορικό σύστημα λήψης ΗΡ σε Η/Υ πραγματικών 
και προγνωστικών χαρτών (\Λ/ΕΑΤΗΕΒ ΡΑ03ΙΜΙΙ.Ε) από 
μετεωρολογικά κέντρα Ευρώπης και ΗΠΑ με δυνατότητα 
αποθήκευσης και ανάκτησης των στοιχείων και εκτύπωσή 
τους σε εκτυπωτή ΙΑ3ΕΒ. 

II. Σύστημα λήψης φωτογραφιών από μετεωρολογικούς 
δορυφόρους. 

III. Τρία (3) αυτόματα καταγραφικά συστήματα συνδε- 
δεμένα ένα σε κάθε ένα από τα τρία επιχειρησιακά ραντάρ 
καιρού που θα χρησιμοποιεί ο ΕΛ.Γ.Α. στα πλαίσια του 
αντιχαλαζικού προγράμματος. 

IV. Σύστημα μεταφοράς εικόνας ραντάρ και από τα τρία 
επιχειρησιακά ραντάρ καιρού του αντιχαλαζικού προγράμ¬ 
ματος στο Κέντρο Ελέγχου των επιχειρήσεων, στον Αερο¬ 
λιμένα Θεσσαλονίκης. 

V. Ειδικό λογισμικό (3/\Λ/) για την πρόγνωση καιρού μι¬ 
κρής και βραχυπρόθεσμης διάρκειας. 

VI. Τρία (3) συστήματα Η/Υ σύγχρονης τεχνολογίας. 

Η σχετική δαπάνη προϋπολογίζεται να ανέλθει στο 

ποσό των εβδομήντα εκατομμυρίων (70.000.000) δραχ¬ 
μών, πλέον των εισαγωγικών δασμών και του Φ.Π.Α. Οι λε¬ 
πτομέρειες του διαγωνισμού, που θα διενεργηθεί σύμ¬ 
φωνα με τις διατάξεις του Ν. 1979/88 και του Π.Δ. 
173/90 (Κανονισμός Προμηθειών του Δημοσίου) ήτοι τε¬ 
χνικές προδιαγραφές κ.λπ. θα καθοριστούν με την σχετική 
πρκήρυξη που θα συντάξει με ευθύνη του ο Κλάδος Δ' 
Ενεργητικής Προστασίας των καλλιεργειών του ΕΛ.Γ.Α. 

Κάλυψη δαπάνης 

α. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του ΕΛ.Γ.Α. ύψους 
οκτακόσιων σαράντα τεσσάρων εκατομμυρίων 
(844.000.000) δρχ. γιά το έτος 1994 και επτακοσίων εξή¬ 
ντα εκατομμυρίων (760.000.000) δρχ. για το έτος 1995. 

β. Οι ανωτέρω δαπάνες θα εγγραφούν στους προϋπο- 

λογισμούς των ετών 1994 και 1995 με Κ.Α. 670208». 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 23 Σεπτεμβρίου 1993 

Ο ΥΠΟΥΡΓΟΣ 

ΧΡΗΣΤΟΣ ΚΟΣΚΙΝΑΣ 
-♦-— 

Αριθ. 22.944 (10) 

Σύσταση αμιγούς δημοτικής επιχείρησης με την επωνυμία 
«Δημοτική Πολιτιστική επιχείρηση Αγίας Παρασκευής» 
& με το διακριτικό τίτλο ΔΗ.Π.Ε.Α.Π. Δήμου Αγίας Πα¬ 
ρασκευής Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 260 έως 267, 270, 274 & 
287 του Π.Δ/τος 323/1989 (Δ.Κ.Κ.), όπως τροποποιήθη¬ 
καν με τις όμοιες του άρθρου 11 παρ. 2 & 4 του Νόμου 
2130/23.4.1993 (ΦΕΚ Α' 62/1993). 

2. Την αριθ. 25027/9.4.1984 απόφαση του Υπουργού 
Εσωτερικών, που δημοσιεύθηκε στο 244/19.4.1984 ΦΕΚ 
τ.Β'. 

3. Τις διατάξεις του άρθρου μόνου του Π.Δ/τος 250/ 
1989 ΦΕΚ 118/10.5.89 Τ.Α.' «Μεταβίβαση αρμοδιοτή¬ 
των του Υπουργού Εσωτερικών στους Νομάρχες». 

4. Τις ρυθμίσεις του άρθρου 29Α του Νόμου 1558/ 
1985 που προστέθηκε με το άρθρο 27 του Νόμου 2081/ 
1992 (Ε.Τ.Κ. Α' 154/1992) σχετικά με την υποχρέωση 
αναγραφής «Κάλυψη δαπάνης» που συνεπάγεται η έκ¬ 
δοση κάθε κανονιστικής διάταξης. 

5. Τις 26 & 98/1993 αποφάσεις του Δημοτικού Συμβου¬ 
λίου Αγίας Παρασκευής Αττικής, αποφασίζουμε: 

1. Σύσταση - Επωνυμία. 

Συνιστάται στο Δήμο Αγίας Παρασκευής Αττικής, αμι¬ 
γής δημοτική Επιχείρηση με την επωνυμία «ΔΗΜΟΤΙΚΗ 
ΠΟΛΙΤΙΣΤΙΚΗ ΕΠΙΧΕΙΡΗΣΗ ΑΓΙΑΣ ΠΑΡΑΣΚΕΥΗΣ» και με 
το διακριτικό τίτλο ΔΗ.Π.Ε.Α.Π., Δήμου Αγίας Παρα¬ 
σκευής Αττικής, ως ίδιο νομικό Πρόσωπο ιδιωτικού δι¬ 
καίου, το οποίο διέπεται από τις διατάξεις των άρθρων 
260 και επόμενα του Π.Δ. 323/89 (Δ.Κ.Κ.), την απόφαση 
25.027/84 απόφαση του Υπουργού Εσωτ/κών κ.λπ., 
όπως αυτές αναφέρονται στο ανωτέρω σκεπτικό (στοιχεία 
1, 2, 3 & 4) κ.λπ. 

2. Σκοπός. 

Σκοπός της επιχείρησης είναι: 

Α. α) Η οργάνωση και διαχείριση δραστηριοτήτων που 
στοχεύουν στην ολοκληρωμένη πολιτιστική ανάπτυξη του 
Δήμου Αγίας Παρασκευής και της ευρύτερης περιοχής. 

β) Η παροχή υπηρεσιών υψηλού επιπέδου στον πολιτι¬ 
στικό τομέα. 

γ) Η αξιοποίηση των πάσης φύσεως πόρων της περιοχής 
για την οικονομικότερη και ποιοτικά ανώτερη επίτευξη του 
πιο πάνω σκοπού. 

δ) Η απόκτηση εσόδων για την χρηματοδότηση της πο¬ 
λιτιστικής υποδομής. 

ε) Η ανάπτυξη πλήρους δραστηριότητας ειδικά στους 
τομείς της καλλιτεχνικής παιδείας, του κινηματογράφου, 
της μουσικής και του θεάτρου. 

Β. Στα πλαίσια του σκοπού που προσδιορίζεται παρα¬ 
πάνω, θα λειτουργήσουν: 


α) Δημοτικό Ωδείο. 

β) Δημοτικός Κινηματογράφος. 

γ) Δημοτικό θέατρο. 

3. Διοίκηση της Επιχείρησης. 

Η επιχείρηση διοικείται από επταμελές (7) Διοικητικό 
Συμβούλιο, που τα μέλη του ορίζονται με τους αναπληρω¬ 
τές τους, από το Δημοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Δήμου Αγίας Παρασκευής, ένας 
(1) είναι εκπρόσωπός των εργαζομένων στην Επιχείρηση, 
αν αυτή απασχολεί περισσότερους από είκοσι (20) εργα¬ 
ζόμενους, ένας (1) είναι εκπρόσωπος του κοινωνικού φο¬ 
ρέα της περιοχής με την επωνυμία «Εξωραϊστικός Σύλλο¬ 
γος Αγιος Ιωάννης» και δύο (2) θα είναι κάτοικοι του Δή¬ 
μου Αγίας παρασκευής, που έχουν πείρα ή γνώσεις σχετι¬ 
κές με το αντικείμενο της επιχείρησης. 

Σε περίπτωση που η επιχείρηση δεν έχει ξεπεράσει 
τους είκοσι (20) εργαζομένους σ’ αυτή, από το Δημοτικό 
Συμβούλιο, ορίζονται τρεις (3) κάτοικοι με τα ανωτέρω 
προσόντα, χωρίς αλλαγή της ουσιαστικής πράξης. 

Σύμφωνα με την ισχύουσα νομοθεσία, ο Πρόεδρος και ο 
Αντιπρόεδρος της Επιχείρησης ορίζονται από το Δημοτικό 
Συμβούλιο. 

4. Έδρα. 

Έδρα της Επιχείρησης είναι ο Δήμος Αγίας Παρα¬ 
σκευής του Νομού Αττικής. 

5. Χρονική Διάρκεια. 

Η διάρκεια της Επιχείρησης είναι πενήντα (50) χρόνια, 
από τη δημοσίευση της παρούσης στην Εφημερίδα της 
Κυβέρνησης. 

6. Περιουσία - Πόροι - Κεφάλαιο. 

Το κεφάλαιο που διαθέτει ο Δήμος Αγίας Παρασκευής 
στην Επιχείρηση για την κάλυψη του κεφαλαίου κίνησης 
και λοιπών επενδυτικών πρωτοβουλιών είναι: 

α) είκοσι εκατομμύρια (20.000.000) δραχμές. 

β) Τα περιουσιακά στοιχεία όπως αυτά αποτιμήθηκαν 
σύμφωνα με τις διατάξεις του άρθ. 9 του Ν. 2190/ 
1920. 

Α' όροφος κτιρίου που βρίσκεται στην συμβολή των 
οδών Μπουμπουλίνας & Λάδωνος, περιοχής Τσακού του 
Δήμου Αγίας Παρασκευής, επιφάνειας 226 τετραγωνικών 
μέτρων, αξίας εξήντα τριών εκατομμυρίων (63.000.000) 
δραχμών. 

γ) Υπάρχων εξοπλισμός αξίας έξι & μισό εκατομμύρια 
(6.500.000) δραχμών. 

Πόροι της Επιχείρησης είναι: 

Τα έσοδα από την άσκηση της δραστηριότητάς της. 

Οι πρόσοδοι από την περιουσία της. 

Δάνεια, κληρονομιές & δωρεές. 

Επιχορηγήσεις από φορείς του δημόσιου & ιδιωτικού 
φορέα & λοιπές επιχορηγήσεις. 

Κοινοτικές χρηματοδοτήσεις από τη συμμετοχή σε Ευ¬ 
ρωπαϊκά προγράμματα. 

7. Διάλυση της Επιχείρησης. 

Η Επιχείρηση διαλύεται: 

α) Με απόφαση του Δημοτικού Συμβουλίου Αγίας Παρα¬ 
σκευής, που λαμβάνεται με την απόλυτη πλειοψηφία των 
μελών του και απόφαση του αρμοδίου Νομάρχη. 

β) Όταν λήξει χωρίς να παραταθεί η χρονική διάρκεια 
της Επιχέίρησης. 

γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η ΕΚΚΑΘΑ- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8197 


ΡΙΣΗ. Εκτός από την περίπτωση της πτώχευσης, η εκκα¬ 
θάριση γίνεται από τρεις (3) εκκαθαριστές που ορίζονται 
από το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της Επιχείρησης. Το 
υπόλοιπο περιέρχεται στο Δήμο Αγίας Παρασκευής. 

8. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης διέπονται από τις 
σχετικές με τις αμιγείς δημοτικές και Κοινοτικές επιχειρή¬ 
σεις, διατάξεις του Π.Δ/τος 323/89 (Δ.Κ.Κ.), με την αριθ. 
25027/2.4.1984 απόφαση του Υπουργού Εσωτερικών 
(Φ.Ε.Κ. 244/19.4.1984 τ.Β'), καθώς και άλλες διατάξεις, 
Π.Δ/τα κ.λπ. τα εκδοθησόμενα σε εφαρμογή των ανω¬ 
τέρω διατάξεων κ.λπ. 

9. Ακροτελευταία διάταξη - Κάλυψη δαπάνης. 

α) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Νομικού προ¬ 
σώπου «Δημοτική Πολιτιστική επιχείρηση Αγίας Παρα¬ 
σκευής «ΔΗ.Π.Ε.ΑΠ» του Δήμου Αγίας Παρασκευής, 
ύψους είκοσι εκατομμύρια (20.000.000) δραχμές, μόνο 
για το τρέχον οικονομικό έτος, δεν θα εγκριθεί δαπάνη 
στον προϋπολογισμό του ανωτέρω νομικού Προσώπου 
χωρίς προηγούμενη τροποποίηση της συστατικής πράξης 
του Νομικού Προσώπου. 

β) Η ανωτέρω δαπάνη θα καλυφθεί με τροποποίηση του 
προϋπολογισμού του Δήμου Αγίας Παρασκευής του τρέ¬ 
χοντος οικονομικού έτους, για το ανωτέρω Νομικό Πρό¬ 
σωπο «Δημοτική Πολιτιστική Επιχείρηση Αγίας Παρα¬ 
σκευής «ΔΗ.Π.Ε.Α.Π.» του ίδιου Δήμου, και συγκεκριμένα 
με ισόποση αυξομείωση του προϋπολογισμού, μεταφοράς 
πίστωσης , ή νέας εγγραφής, για την οποία θα εκδοθεί 
απόφαση του Δημοτικού Συμβουλίου Αγίας Παρα¬ 
σκευής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 15 Σεπτεμβρίου 1993 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 
-♦- 

Αριθ. ΕΣ/18647 (11) 

Τροποποίηση της συστατικής πράξης του Νομικού Προ¬ 
σώπου του δήμου Σερρών «48η Σχολική Επιτροπή 4ου 

Γυμνασίου - 4ου Λυκείου». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις: 

α) του άρθρου 187 του Δ.Κ.Κ. (Π.Δ. 323/89). 

β) του άρθρου 5 του Ν. 1894/90 όπως συμπληρώθηκε 
με τις όμοιες του άρθρου 31 του Ν'. 2009/92. 

γ) του άρθρου 11 του Ν. 2130/1993. 

δ) του άρθρου 29Α του Ν. 1558/85 όπως προστέθηκαν 
με το άρθρο 27 του Ν. 2081/1992. 

2. Την αριθ. ΕΣ/22601/2.10.1990 απόφασή μας «Πα¬ 
ροχή εξουσίας υπογραφής με εντολή Νομάρχη στους 
Προϊσταμένους της Δ/νσης Εσωτερικών και των τμημάτων 
αυτής». 

3. Την αριθ. ΕΣ/843/27.1.1993 απόφασή μας (ΦΕΚ 


94/τ.Β'/23.2.1993) με την οποία συστήθηκε στο Δήμο 
Σερρών ίδιο νομικό πρόσωπο με την επωνυμία «48η Σχο¬ 
λική επιτροπή 4ου Γυμνασίου - 4ου Λυκείου» 

4. Την αριθ. 658/1993 απόφαση του Δ.Σ. Σερρών με 
την οποία τροποποιείται η αριθ. 1205/1992 όμοια αυτού 
με σκοπό να προσαρμοσθεί η συστατική πράξη του παρα¬ 
πάνω νομικού προσώπου στις διατάξεις της παρ. 1 του άρ¬ 
θρου 11 του Ν. 2130/93, αποφασίζουμε: 

α. Αντικαθιστούμε στην αριθ. ΕΣ/843/27.1.1993 από¬ 
φασή μας τις παραγράφους 3 και 4 ως εξής: 

Το νομικό πρόσωπο διοικείται από: διοικητικό συμβού¬ 
λιο που αποτελείται από εννέα (9) μέλη τα οποία μαζί με 
τους αναπληρωτές τους ορίζονται από το δημοτικό συμ¬ 
βούλιο. 

Πρόεδρος του διοικητικού συμβουλίου είναι ο δήμαρχος 
ή άλλο μέλος του διοικητικού συμβουλίου, αιρετό ή μη, 
που ορίζεται από τον δήμαρχο. 

Τα άλλα μέλη του διοικητικού συμβουλίου είναι: 
α) Ένας (1) δημοτικός σύμβουλος, 
β) Οι Δ/ντές (2) του 4ου Γ υμνασίου και 4ου Λυκείου, 
γ) Οι εκπρόσωποι (2) των συλλόγων γονέων και κηδεμό¬ 
νων του 4ου Γυμνασίου και 4ου Λυκείου, εφόσον υπάρ¬ 
χουν τέτοιοι σύλλογοι και σε διαφορετική περίπτωση δη¬ 
μότες ή κάτοικοι που έχουν ανάλογη επαγγελματική ή κοι¬ 
νωνική δράση ή ειδικές γνώσεις. 

δ) Ένας (1) δημότης ή κάτοικος που έχει ανάλογη επαγ¬ 
γελματική ή κοινωνική δράση ή ειδικές γνώσεις. 

ε) Οι εκπρόσωπο (2) των μαθητικών κοινοτήτων του 4ου 
Γυμνασίου και 4ου Λυκείου. 

4. Η θητεία των μελών του διοικητικού συμβουλίου ακο¬ 
λουθεί τη δημοτική και κοινοτική περίοδο και λήγει πά¬ 
ντοτε με την εγκατάσταση του νέου διοικητικού συμβου¬ 
λίου. 

β. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του-Δήμου Σερ¬ 
ρών. 

γ. Κατά τα λοιπά ισχύει η αριθ. ΕΣ/843/27:Τ.1993 από¬ 
φασή μας. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Σέρρες, 15 Αυγούστου 1993 

Με Εντολή Νομάρχη 
Η Δ/ντρια 

ΔΙΝΩΡΑ ΤΣΑΠΝΙΔΟΥ 
-♦- 

Αριθ. ΕΣ/22278 (12) 

Μεταφορά έδρας του Αναπτυξιακού Συνδέσμου της 2ης 
Γεωγραφικής ενότητας Ν. Σερρών με την επωνυμία 
«ΡΟΥΠΕΛ». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 190 έως 196 του ΔΚΚ 
(Π.Δ/γμα 323/89). 

2. Την αριθ. 659939/2.6.1987 κοινή απόφαση των 
Υπουργών Εσωτερικών, Εθνικής Οικονομίας και Περιβάλ¬ 
λοντος. Χωροταξίας και Δημοσίων Έργων (ΦΕΚ 377/ 

1987 τ.Β') «περί ορισμού των γεωγραφικών ενοτήτων στο 
Ν. Σερρών» όπως τροποποιήθηκε μεταγενέστερα. 

3. Την αριθ. ΕΣ/929/1.2.1989 απόφαση της Νομαρχίας 

(ΦΕΚ 141/1989 τ.Β') όπως τροποποιήθηκε μεταγενέ¬ 
στερα με την αριθ. ΕΣ/3080/16.12.1992 όμοια (ΦΕΚ 
758/1992 τ.Β') με την οποία ιδρύθηκε Αναπτυξιακός Σύν¬ 
δεσμος με την επωνυμία «ΡΟΥΠΕΛ» αποτελούμενος από 
τον Δήμο Σιδηροκάστρου και τις κοινότητες Αγκίστρου 
Αχλαδοχωρίου, Βαμβακοφύτου, Καμαρωτού, Καπνοφύ- 
του. Νέου Πετριτσίου, Προμαχώνα, Στρυμονοχωρίου, Χα- 
ροπού και Χορτερού που περιλαμβάνονται στη 2η Γεω- 
γραφική ενότητα όπως αυτή καθορίστηκε με την αριθ. 
659939/87 κοινή Υπουργική απόφαση. 

4. Την αριθ. 2/1993 απόφαση του Δ.Σ. του Αναπτυξια¬ 
κού Συνδέσμου «ΡΟΥΠΕΛ» περί μεταφοράς της έδρας 
του Συνδέσμου από την Κοινότητα Αγκίστρου στο Δήμο 
Σιδηροκάστρου για την διευκόλυνση και ευχερέστερη 
εξυπηρέτηση όλων των αντιπροσώπων των ΟΤΑ μελών 
του Συνδέσμου. 

5. Τις αριθ. 95/1993, 25/1993, 19/1993, 65/1993, 
20/1993, 16/1993, 27/1993, 45/1993, 39/1993, 33/ 
1993 και 44/1993 αποφάσεις του Δ.Σ. Σιδηροκάστρου και 
των Κ.Σ. Αγκίστρου, Αχλαδοχωρίου, Βαμβακοφύτου, Κα¬ 
μαρωτού, Καπνοφύτου, Νέου Πετριτσίου, Προμαχώνα, 
Στρυμονοχωρίου, Χαροπού και Χορτερού αντίστοιχα περί 
μεταφοράς της έδρας του Συνδέσμου από την κοινότητα 
Αγκίστρου στο Δήμο Σιδηροκάστρου. 

Επειδή για την μεταφορά και τον καθορισμό της νέας 
έδρας συμφωνούν απόλυτα όλα τα συμβούλια των ΟΤΑ 
που είναι μέλη του Συνδέσμου, αποφασίζουμε: 

1. Τροποποιούμε την αριθ. ΕΣ/929/1.2.1989 απόφασή 
μας, κατά την παρ. 3 αυτής και ορίζουμε έδρα του Αναπτυξια¬ 
κού Συνδέσμου «ΡΟΥΠΕΛ» το Δήμο Σιδηροκάστρου. Κατά τα 
λοιπά ισχύει η αριθ. ΕΣ/929/1.2.1989 απόφασή μας όπως 
τροποποιήθηκε με την ΕΣ/3080/16.12.1992 όμοια. 

2. Από τις διατάξεις αυτής της απόφασης δεν προκαλεί- 
ται καμμία δαπάνη σε βάρος του προϋπολογισμού του 
αναπτυξιακού Συνδέσμου «ΡΟΥΠΕΛ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 15 Σεπτεμβρίου 1993 

Ο Νομάρχης κ.α.α. 

Η Δ/ντρια 

ΔΙΝΩΡΑ ΤΣΑΠΝΙΔΟΥ 


Αριθ. 1100 (13) 

Ανάκληση άδειας ίδρυσης και λειτουργίας Ερασιτεχνικής 
Σχολής Χορού Σινάνη - Πολίτη Ευγενίας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Το Ν. 1158/81 «Περί οργανώσεως και διοικήσεως 
Σχολών Ανωτέρας καλλιτεχνικής Εκπαιδεύσεως κ.λπ.» 
(ΦΕΚ 127/Α/13.5.81). 

2. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.83). 

3. Την αριθ. 170/11.2.92 Απόφασή μας με την οποία 
χορηγήθηκε άδεια ίδρυσης και λειτουργίας Ερασιτεχνικής 
Σχολής Χορού στην Ευγενία Σινάνη, στην Σπερχειάδα Φθι¬ 
ώτιδας (Νικηφόρου Ουρανού 1). 

4. Την από 20.9.93 αίτηση της Σινάνη - Πολίτη Ευγενίας 
για οριστική διακοπή της λειτουργίας της Ερασιτεχνικής 
Σχολής Χορού που λειτουργεί επ’ όνοματί της στην Σπερ¬ 
χειάδα Φθιώτιδας (Νικηφόρου Ουρανού 1), αποφασί¬ 
ζουμε: 

α. Ανακαλούμε την αριθμ. 170/11.2.92 απόφασή μας, 
με την οποία χορηγήθηκε άδεια ίδρυσης και λειτουργίας 
Ερασιτεχνικής Σχολής Χορού στην Σινάνη - Πολίτη Ευγε¬ 
νία στην Σπερχειάδα Φθιώτιδας (Νικηφόρου Ουρανού 1), 
μετά από αίτησή της για διακοπή λειτουργίας της Σχολής 
από 31.12.1992. 

β. Η ανωτέρω απόφαση παύει ισχύουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 22 Σεπτεμβρίου 1993 
Με εντολή Νομάρχη 

Η Προϊσταμένη Γ ραφείου Φυσικής Αγωγής 
ΝΙΚΗ - ΑΙΚΑΤΕΡΙΝΗ ΚΟΡΤΕΣΗ 

